लापता बीबीसी रिपोर्टर वापस लौटे\nदिलावर ख़ान इस्लामाबाद में बीबीसी के दफ़्तर पहुँचे और उन्होंन बताया कि उनकी आँखों पर पट्टी बाँधकर ले जाया गया और उन्हें उनकी रिपोर्टिंग और सूत्रों के बारे में सवाल पूछे गए. लेकिन वे ये नहीं बता पाए कि उनका अपहरण करने वाले कौन थे.

ब्रिटिश ब्रॉडकास्टिंग कॉरपोरेशन (बीबीसी) ने पाकिस्तान में अपने गुमशुदा हुए अपने एक रिपोर्टर का पता लगाने के लिए पाकिस्तान सरकार से मदद का अनुरोध किया था.

दिलावर उन कुछ पत्रकारों में से हैं जो वज़ीरिस्तान में पाकिस्तान की सेना और तालेबान समर्थक चरमपंथियों के बीच हो रही लड़ाई के बारे में रिपोर्ट करते रहे हैं.

पाकिस्तान में सेना और चरमपंथियों के बारे में रिपोर्टिंग करते हुए कई पत्रकार लापता हुए हैं और कुछ को तो जीवन से हाथ भी धोना पड़ा है.

पुलिस ने इस बारे में अज्ञात अपहरणकर्ताओं के ख़िलाफ़ आपराधिक मामला दर्ज किया था.

बीबीसी में चिंता

बीबीसी ने दिलावर वज़ीर ख़ान की गुमशुदगी पर गंभीर चिंता व्यक्त की थी और पाकिस्तान सरकार से अनुरोध किया था कि वह दिलावर ख़ान को खोजने का हर संभव प्रयास करे.

बीबीसी वर्ल्ड सर्विस के डायरेक्टर नाइजेल चैपमैन ने दिलावर ख़ान वज़ीर का पता लगाने में मदद के लिए पाकिस्तान के आंतरिक मंत्रालय को औपचारिक पत्र लिखा था.

नाइजेल चैपमैन ने पत्र में लिखा, "हम अपने रिपोर्टर दिलावर ख़ान वज़ीर के गुमशुदा होने पर गंभीर रूप से चिंतित हैं और सरकार से दरख़्वास्त करते हैं कि रिपोर्टर का पता लगाने में सरकार मदद करे. इस मामले में हम सरकार के सहयोग के आभारी रहेंगे." 

सोमवार की सुबह से दिलावर का कोई अता-पता नहीं मिला था. रविवार को उन्होंने राजधानी इस्लामाबाद के एक इस्लामिक विश्वविद्यालय में अपने भाई ज़ुल्फ़िकार अली से मुलाक़ात की थी.

माना जा रहा है कि अपने भाई से मिलने के बाद सोमवार को वे अपने गृह नगर डेरा इस्माइल ख़ान के लिए रवाना हुए थे.

सोमवार को इस्लामिक विश्वविद्यालय के होस्टल में कुछ अज्ञात लोग आए. ये लोग दिलावर के भाई को ये बताने के लिए ढूँढ़ रहे थे कि दिलावर घायल हो गए हैं.

सूचना

लेकिन दिलावर के भाई ज़ुल्फ़िकार से मिले बिना ही ये लोग वहाँ से चले गए. जब ज़ुल्फ़िकार अली को ये सूचना मिली तो उन्होंने दिलावर के मोबाइल पर फ़ोन किया.

फ़ोन अपने को डॉक्टर जमशेद कहने वाले एक व्यक्ति ने उठाया और कहा कि दिलावर सड़क दुर्घटना में बुरी तरह घायल हो गए हैं और उनसे पाकिस्तान...\n\ntl;डॉ:
पाकिस्तान के दक्षिणी वज़ीरिस्तान इलाक़े में काम करने वाले बीबीसी उर्दू सेवा के रिपोर्टर दिलावर वज़ीर ख़ान मंगलवार को सही सलामत लौट आए हैं. वह सोमवार को अचानक लापता हो गए थे.